Κωνσταντίνος Μακρυνιώτης

Ο Κωνσταντίνος Μακρυνιώτης (1897 - 19 Σεπτεμβρίου 1988) ήταν αντιστράτηγος της Ελληνικής Βασιλικής Χωροφυλακής, της οποίας διετέλεσε αρχηγός από το 1957 ως το 1960.

Βιογραφικά στοιχεία
Γεννήθηκε το Δεκέμβρη του 1897 στον Δάρα Πυλίας Μεσσηνίας. Κατατάχθηκε στην Ελληνική Βασιλική Χωροφυλακή το 1918.http://www.apostolopoulos-tasos.gr/vlasi/efimerida/57/02.pdf Ήταν απόφοιτος της Σχολής Αξιωματικών Χωροφυλακής και της Νομικής Σχολής Αθηνών.

Το 1923 συμμετείχε στο φιλοβασιλικό κίνημα Λεοναρδόπουλου - Γαργαλίδη, το οποίο οι βενιζελικοί κατέστειλαν με επιτυχία. Για το λόγο αυτό αποτάχθηκε από τη Χωροφυλακή, στην οποία επανήλθε με την αμνηστία του 1927. Από τα μέσα της δεκαετίας του 1930 υπηρετούσε στην Ήπειρο. Το 1942 διορίστηκε διοικητής της Ανωτέρας Διοίκησης Ηπείρου της Χωροφυλακής, με έδρα τα Ιωάννινα. Στη θέση αυτή παρέμεινε ως τον Ιούνιο του 1944, οπότε καθαιρέθηκε και φυλακίστηκε από τους Γερμανούς, λόγω της συνεργασίας του με την Αντίσταση.http://www.scribd.com/doc/202312476/%CE%94%CE%91%CE%A3%CE%9A%CE%91%CE%9B%CE%91%CE%9A%CE%97-%CE%91%CE%A0%CE%9F%CE%A3-%CE%99%CE%A3%CE%A4%CE%9F%CE%A1%CE%99%CE%91-%CE%95%CE%9B%CE%9B%CE%97%CE%9D%CE%99%CE%9A%CE%97%CE%A3-%CE%A7%CE%A9%CE%A1%CE%9F%CE%A6%CE%A5%CE%9B%CE%91%CE%9A%CE%97%CE%A3-%CE%A4%CE%9F%CE%9C%CE%9F%CE%A3-1%CE%92#scribd

Το 1952, με την άνοδο στην εξουσία του στρατάρχη Αλέξανδρου Παπάγου και της δεξιάς παράταξης, ο Κων/νος Μακρυνιώτης διορίστηκε διευθυντής της Διεύθυνσης Ασφαλείας του υπουργείου Εσωτερικών, (1952-1954) στο οποίο υπάγονταν τότε τα σώματα ασφαλείας, θέση στην οποία παρέμεινε ως το 1954. Στη συνέχεια διετέλεσε επιθεωρητής της Α΄ Επιθεώρησης της Χωροφυλακής (1954-57), και τελικά αρχηγός της Χωροφυλακής την περίοδο 1957-60.

Ο Κωνσταντίνος Μακρυνιώτης τιμήθηκε με τον Ταξιάρχη του Γεωργίου και Φοίνικος, Πολεμικό Σταυρό Γ΄ Τάξεως και διάφορα άλλα παράσημα.

Πηγές

Κατηγορία:Αρχηγοί Ελληνικής χωροφυλακής
Κατηγορία:Ταξιάρχης του Τάγματος του Γεωργίου Α΄
Κατηγορία:Ταξιάρχης του Τάγματος του Φοίνικα